एक दूत ने श्री कृष्ण को आकर बताया कि एक स्थान है जहाँ बड़े भाई ने छोटे भाई को खेत की मेंड़ से बहते हुए वर्षा के पानी को रोकने के लिए कहा| परन्तु छोटे भाई ने स्पष्ट इनकार कर दिया और धिक्कारते हुए कहा कि आप ही क्यों नहीं बंद कर देते| मैं आपका गुलाम या नौकर नहीं हूँ जो आपकी हर आज्ञा का पालन करूँ| छोटे भाई के मुँह से यह सब सुनकर बड़ा भाई आग बबूला हो गया| क्रोध में आकर उसने छोटे भाई को छुरे से मार डाला और उसकी लाश को पैर पकड़कर घसीटता हुआ उस मेंड़ के पास ले गया और जहाँ से पानी निकल रहा था वहाँ उस लाश को पैर से कुचल कर लगा दिया|